Publication: Magyar Közlöny
Issue: MK-2008-175 (Year: 2008, Number: 175)
Era: 2004-2010
Section: 5. számú melléklet a 294/2008. (XII. 10.) Korm. rendelethez
Paragraph Index: 411

17. ábra 1 – rakonca; 2, 3 – támgerenda; 4, 5 – merevítő A pőrekocsi keresztirányú szimmetriasíkjában a padlóra /2/ keresztirányú támgerendát kell fektetni, amelynek hosszúsága megegyezik a pőrekocsi belső szélességével. A /2/ gerendát 32 darab szöggel kell a padlóhoz erősíteni. Szorosan a pőrekocsi homlokfalához kell fektetni a /3/ támgerendákat, amelynek hosszúsága megegyezik a pőrekocsi belső szélességével. Ezeket egyenként 8 szöggel kell a padlóhoz erősíteni. A /3/ támgerendák és a konténer sarokelemei között kell helyezni a /4/ merevítőket, amelyeket egyenként négy szöggel kell a padlóhoz erősíteni. A pőrekocsi homlokfainak biztosítása a jelen Szabályzat 1. Fejezetében foglaltaknak megfelelően kisrakoncákkal történhet. A keresztirányú elmozdulással szemben minden konténert négy darab, legalább 400 mm hosszúságú /5/ merevítővel kell biztosítani. A merevítők a konténer és a kocsi oldalfala közötti kitámasztást szolgálják, és azokat egyenként három szöggel kell a pőrekocsi padlójához erősíteni. A merevítők előírt keresztmetszete legalább 60 x 125 mm, a szögek átmérője legalább 5 mm, a szögek hosszúságát a jelen Szabályzat 1. Fejezetében foglaltak szerint kell kiválasztani. A merevítők (17. ábra, 5. pozíció) helyett minden konténer biztosítható négy-négy darab, 6 mm átmérőjű lágyvashuzalból készített kikötéssel, amelyet a konténer legfeljebb 10 t bruttó tömege esetén kétszálasan, 10 t bruttó tömege felett négyszálasan kell készíteni (18. ábra). A kikötéseket a konténer alsó sarokelemei és a pőrekocsi legközelebbi rakoncahevederei között kell elhelyezni. 2008/175. szám

Source: https://magyarkozlony.hu/hivatalos-lapok/fc5f29be392e7433ccb655f051078f08ab01a18c/dokumentumok/3280b237f93167bf22b88c139bb908a1f26f49e6/letoltes